6. Tilbygning til [adresse] i Hinnerup (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag om etablering af 20 vuggestue- og 20 
børnehavepladser i tilknytning til [adresse] i Hinnerup. Herudover skal 
der tages stilling til en anlægsbevilling på 11,85 mio. kr. samt finansieringen heraf. 
Et stigende børnetal i Hinnerup - samt vanskeligheder ved at rekruttere et tilstrækkeligt antal dagplejere - 
har medført et øget behov for etablering af yderligere vuggestue- og børnehavepladser i Hinnerup.
Tilbygning til [adresse] vil betyde 20 ekstra vuggestue- og 20 ekstra børnehavepladser samt 
etablering af legeplads Herudover indkøb af inventar til de nyetablerede daginstitutionspladser samt 
etablering af ekstra P-pladser. Se vedhæftede oversigtskort.
VURDERING
Favrskov Kommunes pasningsprognose viser et væsentligt underskud af pladser allerede fra 2024 på både 
0-2-års- og 3-6-årsområdet i anvisningsområdet Hinnerup. Hinnerup-området består af byerne Hinnerup, 
[adresse] og Rune Frederiksen. 
Børn og Kultur vurderer sammen med Teknik og Miljø, at det vil være hensigtsmæssigt, at tilbygningen 
etableres ved [adresse], da der bl.a. her er mulighed for at etablere én samlet tilbygning. 
Desuden er institutionen i dag en mindre institution, der kan rumme 50 børnehavebørn og 13 
vuggestuebørn. Med etablering af tilbygningen forventes den herefter at kunne rumme ca. 70 
børnehavebørn og ca. 32 vuggestuepladser. 
For at fremme projektet mest muligt udbydes projektet i totalentreprise og forventes projekteret ultimo 
2023/primo 2024 og herefter opført som modulbyggeri i første halvår af 2024. Derved kan de nye lokaler 
allerede indvies medio 2024. Det bemærkes, at der først kan indskrives flere børn omkring efterårsferien 
2024, idet den gamle institution skal ombygges. Under ombygningen bruges den nye del til genhusning.
ØKONOMI
Den samlede anlægsudgift til udvidelse af daginstitutionspladser ved [adresse] estimeres til 
11,85 mio. kr. Se vedhæftede oversigt over projektets økonomi. Anlægsbevillingen foreslås finansieret af 
3,0 mio. afsat til projektet i 2023 (A-308 i Budget 2023-26) samt 8,85 mio. kr. afsat til projektet i 2024 (A-
307 i Budget 2024-27). 
De afledte driftsudgifter til bygningsdrift er ca. 240.000 kr. årligt. Beløbet er afsat som afledt drift i A-307 
budget 2024-27, med 120.000 kr. i 2024 og fuld effekt fra 2025 og frem.
INDDRAGELSE
Teknik- og Miljøudvalget
4. oktober 2023  16:00
[adresse]: EMN-2023-00710
Dok-ID: 3560210
Sagsbehandler: hned
Ved projekter med et budget over 10 mio. kr. har Byrådet 25. marts 2014 besluttet, at der som 
udgangspunkt nedsættes et byggeprogramudvalg med politisk repræsentation og ledelse. 
For at sikre den hurtigst mulige proces (og dermed opnå de nødvendige institutionspladser) er planlægning 
og projektering allerede igangsat. Det foreslås derfor, at forvaltningen efter licitation på projektet forestår 
bedømmelsen af de indkomne tilbud, hvor vægtningen baseres på bedste forhold mellem pris og kvalitet. I 
den videre tilpasning af det vindende projekt inddrages udvalgsformændene for Teknik- og Miljøudvalget 
og Børne- og Skoleudvalget, den lokale ledelse, medarbejdere og forældregruppe. 
Derudover vil Børne- og Skoleudvalget løbende blive orienteret om projektet udformning og fremdrift. 
INDSTILLING
Direktøren for Børn og Kultur og direktøren for Teknik og Miljø indstiller til Byrådet: 
1.
At der etableres 20 vuggestuepladser og 20 børnehavepladser i tilknytning til [adresse] 
Elmegården i Hinnerup. 
2.
At der godkendes en anlægsbevilling på 11,85 mio. kr. finansieret af det afsatte rådighedsbeløb på 
3,0 mio. til projektet i 2023 (A-308) samt 8,85 mio. kr. afsat til projektet i 2024 (A-307).
BESLUTNING
Teknik- og Miljøudvalget, 4. oktober 2023:
Fraværende: Ingen
Indstilles godkendt med den bemærkning, at den foreslåede proces for inddragelse af byggeprogramudvalg 
godkendes.
Bilag
1.
Elmegården projektets økonomi for til- og ombygning (3609248)
2.
Elmegården oversigtskort  (3609281)
